Joel Obi

Joel Chukwuma Obi (lindur më 22 maj 1991) është një futbollist profesionist nigerian i cili luan si mesfushor për klubin italian Chievo dhe kombëtaren nigeriane.

Karriera me klube
Internazionale
Në vitin 2005, Obi u ble nga Inter.

Në vitin 2008, me skuadrën e të rinjëve, ai fitoi titullin e kampionatit italian me "Allievi Nazionali", e drejtuar nga trajneri Daniele Bernazzani.

Në vitin 2009, Obi ishte vëzhguar nga José Mourinho, i cili e dërgoi atë në skuadrën e parë të Interit. Obi bëri debutimin e tij me skuadrën e parë më 29 shtator 2010 në ndeshjen e fazës së grupeve të Ligës së Kampioneve kundër gjermanëve të Werder Bremen. Ai luajti 10 minutat e fundit të ndeshjes pasi hyri si zëvëndësues për mesfushorin tjetër Dejan Stanković. Inter arriti të mposhtë Werder Bremen me rezultatin 4–0 në San Siro.

Obi bëri debutimin e tij në Serie A më 17 tetor 2010 kundër Cagliarit kur ai zëvëndësoi brazilianin Philippe Coutinho në minutën e 66të. Inter fitoi ndeshjen 1–0 jashtë fushe falë një goli të kamerunasit Samuel Eto'o në pjesën e parë.

Obi luajti si titullar në "Derbin e Milanos" në Beijing për trofeun Supercoppa Italiana më 14 nëntor, por u zëvëndësua pas vetëm 35 minutash për shkak të një dëmtimi, duke u zëvëndësuar nga Coutinho. Në janar 2011, gjysma e kartonit të tij u shit te Parma për 750,000 mijë €, sëbashku me nigerian tjetër Nwankwo Obiora për 300,000 mijë € . Megjithatë, Obi qëndroi dhe luajti me Interin për pjesën e mbetur të sezonit. Në janar 2012, Inter rimori sërisht gjysmën e kartonit të lojtarit nga Parma për 3.2 milion € (1.7 milion € para të thata plus Lorenzo Crisetig.Parma FC SpA Report and Accounts on 30 June 2012  Obi shënoi golin e parë në Serie A më 29 prill 2012 në fitoren 2–1 kundër Cesenës.

Sezoni 2011–12 ishte shumë pozitiv për të, duke koleksionuar 27 paraqitje në Serie A, dy në Coppa Italia dhe shtatë në Ligën e Kampioneve, dhe një në finalen e Supercoppa Italiana. Megjithatë, sezoni i tij u mbyll përpara kohë për shkak të një dëmtimi të rëndë që e detyroi atë të qëndronte jashtë fushave të lojës për një kohë të gjatë.

Obi u rikthye në sezonin 2012–13, ku më 4 tetor, në fitoren 3–1 jashtë fushe kundër Neftchi Baku in Ligën e Europës, shënoi golin e avantazhit 2–0, gol rezultoi jubilar pasi ishte goli i 500të i Interit në kompedicionet e UEFA-s. Ky ishte goli i parë i tij në kompedicionet europiane.

Huazimi te Parma
Më 2 shtator 2013, në ditën e fundit të merkatos verore, Obi u huazua te Parma për një sezon.

Rikthimi te Inter
Më 23 nëntor 2014, Obi e nisi si titullar dhe shënoi në ndeshjen kundër Milanit golin e barazimit 1–1 në San Siro, duke u bërë nigeriani i parë që shënon në Derby della Madonnina që nga koha e Obafemi Martins, i cili shënoi 11 dhjetor 2005. Kjo ishte ndeshja e parë e Roberto Mancini në qëndrimin e tij të dytë si trajneri i Interit.

Chievo
Më 11 gusht 2018, Obi u transferua te klubi tjetër elitar Chievo, duke firmosur një kontratë deri në qershor 2021 me një mundësi edhe për një vit.

Karriera ndërkombëtare
Obi bëri debutimin e tij ndërkombëtarë me Nigerinë më 9 shkurt 2011 në një ndeshje miqësore kundër Sierra Leones në Lagos. Ai luajti edhe 11 ndeshje rresht si titullar përpara se të dëmtoj në fund të vitit 2012. Ai ishte në listën paraprake të skuadrës që do të luante me kombëtaren në Kupën e Botës 2014.

Statistikat e karrierës
Klube
Redaktuar më 24 nëntor 2014
KlubiSezoniLigaKupaKontinentiTjetërTotalNdeshjeGolaNdeshjeGolaNdeshjeGolaNdeshjeGolaNdeshjeGolaInter2010–111002010001302011–122712070103712012–13201011––412014–15710030––101Total 46  2  5  0  12  1  1  0  63  3Parma F.C.2013–148000––––80Total 8  0  0  0  0  0  0  0  8  0Karriera në total 54  2  5  0  12  1  1  0  72  5

Kombëtarja
Redaktuar më 24 nëntor 2014 
 Kombëtarja nigerianeVitiNdeshjeGola2011110201210201300201410Total130

 Trofe 
Internazionale
Liga e Kampioneve (1): 2009–10
Supercoppa Italiana (1): 2010
FIFA Kupa e Botës për Klube (1): 2010
Coppa Italia (1): 2010–11

 Referime 

 Lidhje të jashtme 
 Profili te Inter 

Kategoria:Lindje 1991
Kategoria:Njerëz që jetojnë
Kategoria:Futbollistë nigerianë
Kategoria:Futbollistë në kombëtaren nigeriane
Kategoria:Futbollistë në F.C. Internazionale Milano
Kategoria:Futbollistë në Parma F.C.
Kategoria:Futbollistë në Torino F.C.
Kategoria:Futbollistë në Serie A
Kategoria:Lojtarë fitues të UEFA Ligës së Kampioneve